Alexander Kielland

Alexander Lange Kielland (18. veebruar 1849 – 6. aprill 1906) oli üks tuntumaid Norra 19. sajandi kirjanikke. Tema kuulsamate tööde hulka kuuluvad romaanid "Garman & Worse" (1880), "Skipper Worse" (1882) ja "Gift" (1883). Tuntud on ka tema lühijutud. Kiellandi nimetatakse üheks neljast Norra kirjanduse suurkujust (koos Henrik Ibseni, Bjørnstjerne Bjørnsoni ja Jonas Liega). Kielland sündis Norras Stavangeris jõukas kaupmeheperekonnas. Kuigi sündinud rikkas perekonnas, tundis ta siirast kiindumust inimeste vastu, kes ei olnud saanud taolist õnne kogeda. Ka tehaseomanikuna kohtles ta töölisi hästi. Kogu oma kirjanikuelu oli ta nõrgemate eestkõneleja ning kriitiline kogu ühiskonna vastu. Näiteks romaanis "Gift" ('mürk') ründab Kielland Norra haridussüsteemi, eriti õpetajate ladina keele lembust sel ajaperioodil. Teose esimeses pooles piinleb koolipoiss Marius oma akadeemilise andetuse tõttu ning teose kulminatsiooniks on hetk, kui poiss lamab oma surivoodil ning kordab aina ladina keele grammatikat. 1891. aastal määrati Kielland Stavangeri linnapeaks. 1902. aastast kuni surmani oli ta Møre og Romsdali maavanem. Selle üle, miks Kielland oma kirjanikukarjääri nii vara lõpetas, on palju vaieldud. Arvatakse, et realistina leidis Kielland, et ta ei suuda tegeleda uusromantismi suundumustega Norra kirjanduses 19. sajandi lõpus. Tõenäolisem põhjus on keskendumine poliitilisele karjäärile. Tor Obrestadi koostatud Kiellandi biograafias tuuakse surma põhjusena välja rasvtõbi. Kielland elas üle mitu südameatakki, võttis kaalus jõudsalt juurde ega suutnud taltsutada liigset söögiisu. Novelletter, 1879 Nye novelletter, 1880 To Novelletter fra Danmark, 1882 Garman & Worse, 1880– Arbeidsfolk, 1881 Else, 1881 Skipper Worse, 1882 Gift, 1883 Fortuna, 1884 Sne, 1886 Sankt Hans Fest, 1887 Jacob, 1891 Paa Hjemvejen, 1878 Hans Majestæts Foged, 1880 Det hele er Ingenting, 1880 Tre par, 1886 Bettys Formynder, 1887 Professoren, 1888 Forsvarssagen, 1890 Menneker og Dyr, 1891 Omkring Napoleon, 1905 "Jakob", tõlkinud A. Paulmeister, Tartu : Postimees, 1913 jutustus "Waterloo lahing", tõlkinud V.K, Tartu : Meie Aastasada, 1914? jutustus "Kirikumõisa Rebekka", tõlkinud J. Kotsar, Tartu : K. Koppel, 1903 jutustus "Mustad ja Punased", tõlkinud Joh. Aavik, Tartus : Istandik, 1920 jutustus "Karen", tõlkinud Joh. Lepa, Tartu : Kirjanduse sõbrad, 1901 "Nowellid Põhjamaa kirjandusest", valinud ja eestistanud Ad. Wöölmann, Tallinn : 1910] - Kiellandi novellid "Pidutuju", "Rahvapidu", "Pealelõunane unenägu", "Kolletanud lehed" Kiellandi biograafia "Kiellandi biograafia". Originaali arhiivikoopia seisuga 11. mai 2011. Vaadatud 6. aprillil 2009. Võimalik Internetist tasuta alla laadida Gutenbergi projekti veebilehelt: Norse Tales and Sketches Tõlge inglise keelde 1890: Garman and Worse. Võimalik Internetist tasuta alla laadida Gutenbergi projekti veebilehelt: Garman and Worse Garman & Worse on saadaval ka norrakeelsena Runebergi projekti veebilehel Garman og Worse Skipper Worse anti ingliskeelse tõlkena välja 1885 Skipper Worse originaalne norrakeelne tekst on saadaval Runebergi projekti kaudu aadressil Skipper Worse Tõlge inglise keelde 1907: Napoleon's Men and Methods